ครัวปักกิ่ง
ร้านอาหารจีนปักกิ่งในสามย่าน
รสชาติอร่อยดีทีเดียว ในขณะที่ราคาไม่แพงเลย
เมื่อเทียบกับปริมาณและรสชาติ

มะเขือยาวชุบแป้งทอด
รสชาติดีมาก มะเขือยาวสดนุ่ม
ทอดรสเค็มกำลังดี ยิ่งมาพร้อมเกลือพริกไทยให้จิ้มยิ่งอร่อย

ผัดถั่วแขก
ผัดผักรสดี ออกเค็ม ตัดด้วยความเผ็ดของพริกแห้ง

เสี่ยวหลงเปา
รสชาติดี น้ำซุปด้านในรสชาติกลมกล่อมมาก
เรียกว่า อร่อยไม่แพ้ในภัตตาคารใหญ่ๆเลย

ไก่ทอด
ไก่ทอดปรุงรสกำลังดี
ชุบแป้งทอด ปรุงรสเค็มมันจัดจ้าน
อร่อยเพลิน ทานแปปอดียวเกลี้ยง

มาโปโทฟุ
รสชาติอร่อยเข้าตำรับตามมาตรฐานมาโปโทฟุ
แต่อาจจะออกเลี่ยนไปนิด แต่อาจเพราะของอื่นที่สั่งก็ออกเลี่ยนพอควร

หมูสามชั้น
ตุ๋นเนื้อนุ่มมาก มันแทบละลายในปาก กินลืมอ้วนครับงานนี้
ยังดีที่มีผักดองแนม ช่วยให้ทานได้คล่องคอขึ้นไปอีก

ผัดแตงกวากับหมูสามชั้น
ผัดแตงกวารสชาติสดชื่น ทานคู่กับหมูสามชั้นเพลินไปอีกแบบ

สรุป อร่อยดี ทานเพลิน แนะนำครับ